Document ID: 31977R0495

19770308
Регламент (EИО, EВРАТОМ, EОВС) № 495/77 на Съвета
от 8 март 1977 година
за определяне на категориите длъжностни лица, които имат право на надбавки за редовно изпълнение на задължения по дежурство, както и размера и условията за получаването му
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид "Правилника за длъжностните лица и условията за работа на другите служители на Европейските общности", определен в Регламент (EИО, Eвратом, EОВС) № 259/68 [1], последно изменен с Регламент (EОВС, EИО, Eвратом) № 3178/76 [2], и по-специално член 56б, втори параграф от "Правилника за длъжностните лица",
като взе предвид предложението на Комисията,
като има предвид, че Съветът, по предложение от Комисията, определя категориите длъжностни лица, които имат право на надбавка, както и условията за получаването му и размера на надбавката, която може да се предоставя на длъжностни лица, от които редовно се изисква да изпълняват задължения за дежурство на работното си място или вкъщи извън нормалното работно време,
ПРИЕ НАСТОЯЩИЯ РЕГЛАМЕНТ:
Член 1
1. Длъжностните лица, на които се заплаща от бюджетни кредити за изследвания и инвестиции и са назначени в предприятия на Съвместния изследователски център, или са в неактивна заетост, или са заплатени от бюджетни кредити за оперативни разходи и са назначени да работят или да наблюдават технически инсталации, или да работят в медицинската служба, имат право на надбавка, когато редовно се изисква от тях да изпълняват задължения по дежурство в съответствие с член 56б от Правилника за длъжностните лица.
Надбавката се определя, както следва:
a) надбавката се изразява в точки. Една точка е равна 0,032 % от основната заплата на едно длъжностно лице в степен D4, стъпка 1. Надбавката се регулира с корекционен коефициент, приложим към заплатата на длъжностното лице;
б) броят на точките за час действително време на дежурство е:
- за дежурство на работното място: 11 за работни дни и 22 за съботи, недели и официални празници;
- за дежурство в къщи: 2,15 за работни дни и 4,3 за съботи, недели и официални празници.
2. Не се изплащат никакви надбавки за дежурство вкъщи, ако действителният период на дежурството не възлиза най-малко на 14 часа.
3. Длъжностно лице, което може да докаже, че за период, който не превишава един месец, е било възпрепятствано да изпълнява задължения по дежурство на работното място в резултат от заболяване или злополука, или поради това, че лицето е било в годишен отпуск, запазва правото си на надбавка. Ако лицето е възпрепятствано да изпълнява задължения по дежурство за повече от един месец поради болест или злополука, правото на надбавка се преустановява в края на първия месец, докато лицето не започне работа отново.
За периода, посочен в предходната алинея, длъжностното лице има право на надбавка от 42 точки за всеки ден отсъствие, което се дължи на болест или произшествие, за което лицето има медицинско удостоверение, или за всеки ден годишен отпуск.
Член 2
Настоящият регламент се прилага по аналогия за срочно наетия персонал, за персонала със спомагателни функции и за щатния персонал.
Член 3
Ежегодно през април Комисията представя на Съвета доклад относно броя на длъжностните лица и служителите във всяка категория, които са получавали надбавката, посочена в настоящия регламент.
Член 4
Регламент (Eвратом) № 1371/72 на Съвета от 27 юни 1972 г. за определяне на размера и условията за специалните надбавки, които могат да се предоставят на длъжностни лица или служители, на които се заплаща от вноски в бюджета за изследвания и инвестиции и са назначени в предприятие на Съвместния изследователски център или са на непряко действие за някои служби от специален характер [3] се отменя.
Член 5
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 март 1977 година.

Labels: 9
15
19